Қазақстанның жас геологтары Франциядағы олимпиададан жүлдемен оралды
DATE: 02:54, 07 Қыркүйек 2017 | GMT +5
TITLE: Қазақстанның жас геологтары Франциядағы олимпиададан жүлдемен оралды
URL: https://kaz.inform.kz/news/kazakstannyn-zhas-geologtary-franciyadagy-olimpiadadan-zhuldemen-oraldy_a3062250/
META: DATE: 02:54, 07 Қыркүйек 2017 | GMT +5
TOTAL WORDS: 159
AUTHOR(S):
TEXT: Жер туралы ғылымдардың Халықаралық олимпиадасы - геология, метеорология, геофизика, мұхиттану және астрономия пәндерінен орта мектеп оқушылары арасында өткізілетін жыл сайынғы жарыс. Осы жылы оған 130-дан астам жасөспірім асты. Өскемен қаласы ОМФИМЛ 11-сыныбының оқушысы Глеб Смирнов жеке есепте қола жеңімпаз атанды. Оған жүлде екі жазбаша тест пен 4 практикалық тестінің жиынтық балы бойынша берілді. Астана қаласындағы Назарбаев зияткерлік мектебінің 10-сынып оқушысы Аружан Қалымова және 12-сынып оқушысы Мөлдір Шыңғыс ESP Жер туралы ғылымдар жобасы бойынша командалық жарыста күміс жүлдені иеленді. Earth Science Project - бұл халықаралық командалық жарыс. Бұл жарыс қоршаған ортаны қорғау, жаһандық жылыну проблемасы, басқа планеталарды колониялау проблемалары тәрізді маңызды тақырыптар бойынша жүргізілді. Жарысты Жапония, АҚШ, Аустралия университеттерінің атақты профессорларынан құралған халықаралық қазылар алқасы бағалады. Ұлттық киіммен билеген оқушыларымыз көрермендерге жақсы әсер сыйлады. Олимпиада қатысушылары мен қонақтарына біздің қонақжай еліміз туралы бейнеролик көрсетілді. Қазақстан командасының барлық қатысушылары Астана қ. «Жас геолог» үйірмесінің және Өскемен қ. үйірмесінің мүшелері. Қазақстандық команданың барлық шығындарын академик Ш. Есенов атындағы ғылыми-білім беру қоры көтерді
